Bössel (Veern)

Bössel () is en Dörp in de Gemeen Veern in’n Landkreis Veern, Neddersassen. De Oort billt binnen de Gemeen Veern en egen polietsche Oortschop.

 Geografie 

De Oort liggt op de Achem-Veerner Geest. Dat Water ut dat Rebeed flütt över Gohbeek un Aller af.

De Naveröörd sünd Ulemöhlen, Neemöhlen un Doomöhlen in’n Noorden, Scharnhors, Hoost, Schnuckenstall un Oosterkroog in’n Noordoosten, Wetenmöhlen in’n Oosten, Eitze in’n Süüdoosten, Wahnbargen in’n Süüdwesten, Veern in’n Westen un Halsmöhlen in’n Noordwesten.

 Historie 

Bössel kummt 1254 toeerst in de Oorkunnen vör.

In’n Eersten Weltkrieg sünd 15 Soldaten ut Bössel fullen oder vermisst un in’n Tweten Weltkrieg 36.Onlineprojekt Gefallenendenkmäler

 Verwaltungsgeschicht 

In de Franzosentied von 1810 bet 1814 hett de Oort to de Mairie Kerklinneln in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Huusvaagdie Veern in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is.

De Oort is an’n 1. Juli 1972 mit de Gemeenreform in Neddersassen Deel von de Gemeen Veern worrn. Sietdem billt Bössel en Oortschop mit egen Oortsraad un Oortsbörgermeester.

 Inwahnertall 

 Religion 

Bössel is evangeelsch-luthersch präägt un höört to dat Kaspel von’n Doom in Veern. Binnen dat Kaspel höört Bössel to’n Parrbezirk IV, de mit dat Stephanushuus en egen Gebüüd in Bössel hett.

För de Kathoolschen is de St.-Josef-Kark in Veern tostännig.

 Oortsraad 

Liddmaten
 2016:
 CDU:  Regina Klauner, Jürgen Moje, Renate Rathmann, Sven Sottorff
 SPD: Ulf Bergmann, Timo Dienstmann, Lore Fluß, Heinz Kuno Wöbse
 Gröne: Reinhard Witt
 FDP: Jürgen Weidemann

 Oortsbörgermeesters 

 Tied  Naam  Partei 2006–2016  Thomas Gern  SPD 2016–  Jürgen Weidemann  FDP

 Kultur 

En Denkmaal för de Fullenen ut de twee Weltkrieg’ steiht in Bössel an’e Eck Bösseler Dörpstraat/An’t Hackfeld. Bet 1967 stünn dat Denkmaal noch an’ Eck Bösseler Dörpstraat/Börgermeester-Meyer-Bössel-Weg.

 Verenen 

De Schüttenvereen Bössel is 1901 grünnt worrn un de Sportvereen TSV Bössel 1962. De Bösseler Heimatvereen in Veern hett sik 2004 grünnt.

 Weertschop un Infrastruktur 

För Bössel is de freewillige Füürwehr Veern mit tostännig.

 Verkehr 

Bössel liggt twüschen de Landsstraat 171 in’n Noorden un de Landsstraat 160 in’n Süden, de in Veern tohooploopt un an de Bundsstraat 215 rangaht. De L 171 löppt in’n Noordoosten över Kerklinneln un Jeddingen na Visselhöövd un de L 160 in’n Süüdoosten över Eitze, Lutten un Hogenabargen na Süüdkampen un Kerkboitzen. De B 215 föhrt von Veern in’n Noordoosten över Daulsen un Wall na Rodenborg un in’n Süden na Dörbern un Neenborg.

De nächste Autobahn is de Autobahn 27 (Afsnidd Bremen–Wasra). De Opfohrt 26 Veern-Oost liggt so dree Kilometer in’n Noordoosten von Bössel an de L 171.

De nächste Bahnhoff is so bi een Kilometer wied weg in’n Westen de Bahnhoff Veern an de Bahnlien Wunsdörp–Bremen. Disse Bahnhoff is ok inbunnen in dat Nett von de Regio-S-Bahn Bremen/Neddersassen.

 Scholen 

De Kinner ut Bössel gaht na de Jahnschool in Veern. De ole Bösseler Volksschool leeg siet 1820 an de Bösseler Dörpstraat. Ne’e Schoolhüüs sünd 1892 un 1955 boot worrn. Later is de School in Bössel Deel von de Jahnschool worrn. In’n Standoort Bössel weren noch bet 2009 twee Klassen von de Jahnschool ünnerbrocht. 2009 is de Standoort opgeven worrn. In dat Gebüüd is nu de Kinnergoorn Bössel.

 Lüüd 

De Turnerin Hanna Zuschneid keem ut Bössel un de Riederin Helga Köhler hett dor lange Johren bet to ehren Dood 2014 leevt.

 Literatur 

 Heimatverein Borstel in Verden e.V. (Rutgever): 750 Jahre Borstel (Verden). 2004

 Footnoten 

Kategorie:Oort
Kategorie:Landkreis Veern